International School of Aruba
International School of Aruba (abrevia: ISA) ta un scol priva na Aruba cu ta ofrece enseñansa na Ingles for di enseñansa Montessori te cu grado 12 segun e sistema di enseñansa Mericano. 

Desde 2005 ISA ta ubica den e bario residential di Wayaca. Na 2019 e scol tabatin 211 studiante procedente di 39 diferente pais. Un klas averahe ta consisti di 15 studiante. Na augustus 2021 ISA ta introduci un programa preparatorio di un aña pa graduadonan di HAVO cu ta drenta universidad na Merca, Canada y otro paisnan.

Historia 
Na september 1929 ta habri na Sero Colorado e prome scol na Ingles na Aruba, conoci como Lago Community School. Esaki tabata pertenece na Lago Oil & Transport Company y tabata ofrece enseñansa primario y secundario na e yiunan di empleadonan cu a bini di estranheria y cu tabata biba na Seroe Colorado. Desde añanan 60 di siglo 20 mayornan Arubiano cu tabata por paga pa esaki tambe por a laga nan yiunan sigui enseñansa aki. Cu ceramento di Lago na 1985 e mayornan di e studiantenan a forma un fundacion bou nomber di International School of Aruba (ISA) pa continua enseñansa na Ingles riba e isla. Na 2004 e fundacion ta pasa e scol y su operacion pa International Schools Services (ISS), un organisacion non-profit ubica na Princeton, New Jersey.

Mira tambe 
 Enseñansa na Aruba

Scolnan na Aruba